I 
g2 TABULARUM 
ossis frontis , unde fere ad radicem usque nasi descendit. Utraque pars ossis 
frontis , ossa verticis , et occipitalis pars ossis occipitis sunt solito longe minores , 
sed circumdantur ossiculis Wormianis copiosissimis, quae licet inter se sepa- 
rata, et per membranas dispersa sint, tamen unum quasi continuum marginem 
in ambitu singulorum ossium constituunt, adeo ut in multis locis haec ossicula 
fere in contactu veniant, atque suturas constituant. Totius conceptaculi cerebri 
forma satis est regularis atque naturalis, vertex tantum paululum nimis elevatur, 
et tota capacitas justo major est respectu magnitudinis faciei. 
Figura 3. 
Idem cranium a posteriore exhibitum. 
Ex hac figura constat quantopere ossa verticis a se invicem , et ab osse occipitis 
distant, nec non quantus sit numerus ossiculorum Wormianorum inter diversa 
ossa $ quali ratione ea omnia , diversae admodum formae atque magnitudinis , 
licet tota quanta a se invicem distincta, tamen in ambitu ossium majorum, 
unum quasi continuum marginem formant , qui pro magna parte supplet quod 
in ossibus deficit , praesente tamen adhuc magna parte membranacea in hac parte 
posteriore. Satis aequabiliter superiorem conceptaculi cerebri partem esse ex- 
tensam facile in oculos incurrit , imprimis si attendimus ad vestigium sinus 
longitudinalis durae matris. 
Conf. Supel. Anat. Bonnianae n°. dcxxvtii. vol. m. pag. 38g, 
Figura 4. 
Quatuor vertebrae infimae lumborum cum osse sacro atque coccyge infantis, 
qui spina bifida laboravit , cum sacco tumoris ita dissecto , ut capacitas atque 
communicatio cum dura matre appareant. Arcus duarum inferiorum vertebra- 
rum lumborum in media parte hiant, et hoc foramen transmisit non tantum 
duram matrem , in saccum dilatatam , sed praeterea bene multa filamenta 
nervosa caudae equinae, quae cum pariete durae matris concreta sunt. Supe- 
riorum vertebrarum arcus, et scutum ossis sacri sunt in statu naturali, 
a. a. a. Pars lateralis sinistra tumoris sacco constantis, cujus parietes compo* 
nuntur dura matre , atque integumentis communibus extenuatis. 
b. Inferior pars lateris dextri tumoris. 
c. Filamenta nervosa caudam equinam componentia, per foramen in arcubus 
vertebrarum praesens exeuntia , et parieti sacci adhaerentia. 
«Conf. Supel. Anat. Bonnianae n°. cdxlvtii. vol. m. pag, 366. 
Fi- 
